ŠILUTĖS RAJONO SAVIVALDYBĖS ADMINISTRACIJOS
ŪKIO SKYRIUS

AIŠKINAMASIS RAŠTAS
DĖL TARYBOS SPRENDIMO „DĖL ŠILUTĖS RAJONO SAVIVALDYBĖS TARYBOS 2023 M. GEGUŽĖS 25 D. SPRENDIMO NR. T1-17 „DĖL ŠILUTĖS KULTŪROS IR PRAMOGŲ CENTRO TEIKIAMŲ PASLAUGŲ KAINŲ NUSTATYMO“ PAKEITIMO“ PROJEKTO

2023 m. rugsėjo 13 d.
Šilutė

	1. Parengto projekto tikslai ir uždaviniai.

	Papildyti Šilutės kultūros ir pramogų centro teikiamų paslaugų sąrašą ir nustatyti jų kainas.

	2. Kaip šiuo metu yra sureguliuoti projekte aptarti klausimai.

	Pagal Lietuvos Respublikos vietos savivaldos įstatymo 15 straipsnio 2 dalies 29 punktą, savivaldybės tarybos išimtinė kompetencija yra kainų ir tarifų už savivaldybės valdomų įmonių, biudžetinių ir viešųjų įstaigų (kurių savininkė yra savivaldybė) teikiamas atlygintinas viešąsias paslaugas nustatymas. 
Šilutės rajono savivaldybės tarybos 2023 m. gegužės 25 d. sprendimu Nr. T1-17 „Dėl Šilutės kultūros ir pramogų centro teikiamų paslaugų kainų nustatymo“ pirmu punktu nustatytos Šilutės kultūros ir pramogų centro teikiamų paslaugų kainos. 
[bookmark: _GoBack]Gautas Šilutės kultūros ir pramogų centro 2023-09-12 raštas Nr. R4-60 „Dėl Šilutės kultūros ir pramogų centro teikiamų paslaugų kainų papildymo“, kuriame prašoma papildyti Šilutės kultūros ir pramogų centro teikiamų mokamų paslaugų sąrašą renginio organizavimo paslauga užsakovo vietoje be transporto išlaidų (renginio įgarsinimas, apšvietimas, planavimas, scenarijaus parengimas, koncertinių erdvių nesudėtingos scenografijos parengimas iš užsakovo medžiagų, tarpininkavimo paslaugos), transporto paslauga (su vairuotoju) ir kitomis paslaugomis (fotografavimasis (fotosesija) arba filmavimasis Šilutės kultūros ir pramogų centro erdvėse darbo, šeštadieniais, sekmadieniais bei švenčių dienomis). Siūlomos kainos sudarytos atsižvelgus į analogiškų kultūros centrų teikiamų mokamų paslaugų kainas palyginamuoju būdu (Rokiškio, Prienų, Kupiškio). Be to, siūloma papildyti pastabas dėl renginių organizavimo nuolaidų: nemokamai Šilutės rajono savivaldybės biudžetinių įstaigų organizuojamiems nekomerciniams renginiams, kai jiems neskirtas finansavimas; su 50 proc. nuolaida Šilutės rajono savivaldybės nevyriausybinių organizacijų (išskyrus politines partijas) organizuojamiems nekomerciniams renginiams. POLA kortelės turėtojai į renginius būtų įleidžiami nemokamai pagal išankstinę registraciją ir suderinus su renginio organizatoriumi. Kainų projektas pridedamas.

	3. Kokių pozityvių rezultatų laukiama.

	Tenkinami Šilutės kultūros ir pramogų centro lankytojų poreikiai, padidės Centro specialiųjų lėšų pajamos.

	4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.

	Nenumatoma.

	5. Kokie šios srities aktai tebegalioja (pateikiamas aktų sąrašas) ir kokius galiojančius aktus reikės pakeisti ar panaikinti; jeigu reikia Kolegijos ar mero priimamų aktų,  kas ir kada juos turėtų parengti, priėmus teikiamą projektą.

	Nėra.

	6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.  

	Antikorupcinis vertinimas pridedamas.

	7. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.

	Nėra.

	8. Projekto autorius ar autorių grupė.

	Zita Tautvydienė, Ūkio skyriaus vedėjo pavaduotoja.

	9. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.

	Šilutės kultūros ir pramogų centras, teikiamų paslaugų kainos.

	 10.  Kiti,  autorių nuomone,  reikalingi pagrindimai ir paaiškinimai.

	Pridedama:
1. Šilutės kultūros ir pramogų centro 2023-09-12 raštas Nr. R4-60 „Dėl Šilutės kultūros ir pramogų centro teikiamų paslaugų kainų papildymo“.
2. Kultūros centrų teikiamų paslaugų kainų palyginimas.

	





Ūkio skyriaus vedėjo pavaduotoja				Zita Tautvydienė
